SREDNJA ŠKOLA „AUGUST ŠENOA“ GAREŠNICA

Na temelju članka 22. stavka 9. Zakona o odgoju i obrazovanju u osnovnoj i srednjoj školi („Narodne novine“, broj 87/2008., 86/2009., 92/2010., 105/2010.-ispr., 90/2011., 16/2012., 86/2012., 94/2013., 152/2014., 07/2017., 68/2018., 98/2019., 64/2020., 151/22., 155/23. i 156/23. ) i točke XV. Odluke o upisu učenika u I. razred srednje škole u školskoj godini 2025./2026. („Narodne novine“, broj 83/25.), oglašava

**N A T J E Č A J**

**ZA UPIS UČENIKA U I. RAZRED SREDNJE ŠKOLE**

**ZA ŠKOLSKU GODINU 2025./2026.**

I. Opće odredbe

1.) Pravo upisa u prvi razred srednje škole imaju svi kandidati nakon završenog osnovnog obrazovanja, pod jednakim uvjetima, a u skladu s odobrenim brojem upisnih mjesta.

2.) U prvi razred srednje škole učenici se upisuju u skladu s Odlukom o upisu učenika u I. razred srednje škole u školskoj godini 2025./2026. („Narodne novine“, broj 83/2025., dalje u tekstu: Odluka), Pravilnikom o elementima i kriterijima za izbor kandidata za upis u I. razred srednje škole („Narodne novine“, broj 49/15., 109/16., 47/17., 39/22. i 79/25., dalje u tekstu: Pravilnik), Jedinstvenim popisom zdravstvenih zahtjeva srednjoškolskih obrazovnih programa u svrhu upisa u I. razred srednje škole i Jedinstvenim popisom zdravstvenih zahtjeva potrebnih za upis u strukovne kurikule u I. razred srednje škole.

3.) Prijave i upis kandidata u prvi razred srednje škole provode se elektroničkim načinom putem mrežne stranice Nacionalnog informacijskog sustava prijava i upisa u srednje škole (NISpuSŠ) www.srednje.e-upisi.hr, osim u posebnim slučajevima propisanim Odlukom.

II. Struktura i opseg upisa

1.) U prve razrede Srednje škole „August Šenoa“ Garešnica u školskoj godini 2025./2026. planira se upisati 120 učenika u 6 obrazovnih programa/strukovnih kurikula.

2.) Za upis u I. razred srednje škole prijavljenom kandidatu vrednuju se i boduju zajednički, dodatan i poseban element (čl. 6.-23. Pravilnika).

3.) Kandidat koji u osnovnoj školi nije učio određeni strani jezik može prilikom prijave programa obrazovanja/strukovnog kurikula odabrati učenje toga stranog jezika kao prvog stranog jezika uz uvjet da je na provjeri znanja utvrđena mogućnost učenja toga stranog jezika kao prvog stranog jezika.

4.) Iznos školarine za kandidate izvan Europskog gospodarskog prostora i Švicarske Konfederacije za program Opća gimnazija i strukovni kurikul za stjecanje kvalifikacije Dizajner grafičkih proizvoda/Dizajnerica grafičkih proizvoda iznosi 400,00 €, a za strukovne kurikule za stjecanje kvalifikacije Tehničar za ugostiteljstvo/Tehničarka za ugostiteljstvo, Kuhar/Kuharica, Konobar/Konobarica, Monter strojarskih instalacija/Monterka strojarskih instalacija, Stolar/Stolarica i Frizer/Frizerka iznosi 550,00 €.

5.) Struktura upisa:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Program/**  **strukovni kurikul** | **Trajanje obrazo-vanja u godinama** | **Broj učenika** | **Strani jezici koji se uče u školi kao obvezni** | **Predmeti važni za upis (sukladno čl. 7. Pravilnika)** | **Natjecanja iz znanja koja se vrednuju pri upisu (čl. 16. Pravilnika)** | **Zdravstveni zahtjevi zanimanja** | **Zdravstvene zapreke koje su apsolutna zapreka za zanimanje** | **Dokumenti potrebni za upis** |
| **Opća**  **gimnazija** | 4 | 20 | Engleski i Njemački jezik | Hrvatski jezik, Matematika, 1. strani jezik, Povijest, Geografija i Biologija | Hrvatski jezik, Matematika,  1. strani jezik, Povijest, Geografija i Biologija | Uredno kognitivno funkcioniranje. | Zdravstvene kontraindikacije su kronični poremećaji koji znatno remete kognitivno funkcioniranje. | Upisnica. |
| **Dizajner grafičkih proizvoda/ Dizajnerica grafičkih proizvoda** | 4 | 20 | Engleski ili Njemački jezik | Hrvatski jezik, Matematika, 1. strani jezik, Fizika, Likovna kultura i Kemija. | Hrvatski jezik, Matematika,  1. strani jezik, Fizika, Likovna kultura i Informatika. | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, minimalne motoričke sposobnosti gornjih ekstremiteta, minimalne vidne zahtjeve i raspoznavanje boja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), nemogućnost raspoznavanja boja, paraplegija gornjih ekstremiteta, amputacije gornjih ekstremiteta u slučajevima u kojima razumna prilagodba i/ili pomagalo ne može nadomjestiti motoričku funkciju. | 1. ) Upisnica i  2.) potvrda nadležnog **liječnika školske medicine**. |
| **Tehničar za ugostiteljstvo/ Tehničarka za ugostiteljstvo** | 4 | 20 | Engleski i Njemački jezik | Hrvatski jezik, Matematika, 1. strani jezik, Povijest, Geografija i Tehnička kultura. | Hrvatski jezik, Matematika,  1. strani jezik, Povijest, Geografija i Natjecanje mladih tehničara. | Zdravstvena sposobnost za stjecanje kompetencija za kvalifikaciju uključuje minimalnu tjelesnu spremnost, odsustvo težih alergija na alergene u zanimanju, minimalne motoričke sposobnosti, minimalne vidne zahtjeve, raspoznavanje osnovnih boja, minimalne slušne zahtjeve, mogućnost sporazumijevanja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), gluhoća i teža nagluhost (bez mogućnosti korekcije slušnim pomagalom), akromatopsija, paraplegija gornjih i donjih ekstremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju, teže alergije na alergene u zanimanju, nemogućnost sporazumijevanja uz razumnu prilagodbu i/ili pomagala, hipersalivacija. | 1.) Upisnica,  2.) potvrda nadležnog **liječnika školske medicine.** |
| **Monter strojarskih instalacija/ Monterka strojarskih instalacija** | 3 | 12 | Engleski ili Njemački jezik | Hrvatski jezik, Matematika,  1. strani jezik. |  | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, odsustvo poremećaja ravnoteže, stabilno stanje svijesti, minimalne motoričke sposobnosti pri čemu je potrebno voditi računa o aktivnostima na visini, minimalne vidne zahtjeve, raspoznavanje boja i osjet njuha potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), nemogućnost raspoznavanja boja, paraplegija gornjih i donjih ekstremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju za rad na visini, bolesti rezistentne na terapiju koje naginju kolapsu ili smetnjama svijesti (epilepsija rezistentna na terapiju, DM tip 1 rezistentan na terapiju, teži poremećaji ravnoteže), teža oštećenja njuha (anosmija). | 1.) Upisnica,  2.) liječnička svjedodžba **medicine rada**. |
| **Stolar/ Stolarica** | 3 | 8 | Engleski ili Njemački jezik | Hrvatski jezik, Matematika,  1. strani jezik. |  | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, odsustvo poremećaja ravnoteže, stabilno stanje svijesti, odsustvo težih alergija na alergene prisutne prilikom obavljanja stolarskih poslova, minimalne motoričke sposobnosti, minimalne vidne zahtjeve i raspoznavanje boja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), nemogućnost razlikovanja boja, paraplegija gornjih i donjih ekstremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju za obavljanje poslova stolara, teže alergije na alergene prisutne prilikom obavljanja stolarskih poslova, bolesti rezistentne na terapiju koje naginju kolapsu ili smetnjama svijesti (epilepsija rezistentna na terapiju, DM tip 1 rezistentan na terapiju), teži poremećaj ravnoteže. | 1.) Upisnica,  2.) liječnička svjedodžba **medicine rada**. |
| **Kuhar/ Kuharica** | 3 | 12 | Engleski i Njemački jezik | Hrvatski jezik, Matematika,  1.strani jezik. |  | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, odsustvo težih alergija na brašno ili kontaktne alergije na prehrambene proizvode, odsustvo intolerancije na brašno, minimalno očuvani integritet kože na šakama i podlakticama, odsustvo poremećaja ravnoteže, stabilno stanje svijesti, minimalne motoričke sposobnosti, minimalne vidne zahtjeve, raspoznavanje osnovnih boja te osjet njuha i okusa potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), akromatopsija, teška oštećenja njuha i okusa, paraplegija gornjih i donjih ekstremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju, teže alergije i intolerancija na brašno ili kontaktne alergije na prehrambene proizvode, teže bolesti kože na šakama i podlakticama koje značajno narušavaju integritet kože i koje su rezistentne na terapiju, bolesti rezistentne na terapiju koje naginju kolapsu ili smetnjama svijesti (epilepsija rezistentna na terapiju, DM tip 1 rezistentan na terapiju), hipersalivacija, teži poremećaj ravnoteže. | 1.) Upisnica,  2.) potvrda nadležnog **liječnika školske medicine**. |
| **Konobar/ Konobarica** | 3 | 8 | Engleski i Njemački jezik | Hrvatski jezik, Matematika,  1.strani jezik. |  | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, minimalne motoričke sposobnosti, minimalne vidne zahtjeve, raspoznavanje osnovnih boja, minimalne slušne zahtjeve i mogućnost sporazumijevanja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), gluhoća bez mogućnosti korekcije pomagalom, akromatopsija, paraplegija gornjih ekstremiteta i donjih ektremiteta, amputacije gornjih i donjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkciju, nemogućnost sporazumijevanja uz razumnu prilagodbu i/ili pomagala, hipersalivacija. | 1.) Upisnica,  2.) potvrda nadležnog **liječnika školske medicine**. |
| **Frizer/ Frizerka** | 3 | 20 | Engleski ili Njemački jezik | Hrvatski jezik, Matematika,  1.strani jezik. |  | Zdravstvena sposobnost za stjecanje kompetencija za kvalifikaciju uključuje potrebnu minimalnu tjelesnu spremnost, odsustvo težih alergija na frizerski set alergena, minimalno očuvani integritet kože na šakama i podlakticama, minimalne motoričke sposobnosti, minimalne vidne zahtjeve i raspoznavanje boja potrebnih za izvođenje školskih zahtjeva (uključujući učenje temeljeno na radu) i svladavanje ishoda učenja uz obvezu osiguravanja potrebne razumne prilagodbe i pomagala tijekom cjelokupnog procesa obrazovanja. | Sljepoća, teška slabovidnost na oba oka (koja onemogućava samostalno funkcioniranje unatoč razumnoj prilagodbi), paraplegija gornjih ekstremiteta, amputacije gornjih ekstremiteta u slučajevima u kojima razumna prilagodba i/ili pomagalo ne može nadomjestiti potrebnu motoričku funkcijui, teže alergije na frizerski set alergena, teže bolesti kože na šakama i podlakticama koje značajno narušavaju integritet kože i koje su rezistentne na terapiju, nemogućnost raspoznavanja boja. | 1.) Upisnica,  2.) liječnička svjedodžba **medicine rada**. |

III. Upisni rokovi

1.) Učenici će se prijavljivati za upis i upisivati u I. razred srednje škole u ljetnom i jesenskom upisnom roku.

2.) Potrebnu dokumentacija za upis u I. razred srednje škole moguće je donijeti osobno u Školu ili dostaviti elektroničkim putem.

3.) Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona ili mobitela).

4.) Učenici koji ne dostave upisnicu i dokumentaciju potrebnu za upis u I. razred srednje škole u rokovima propisanim pod a) ove točke Natječaja **gube pravo upisa ostvarenog u ljetnome upisnom roku** te se u jesenskome roku mogu kandidirati za upis u preostala slobodna upisna mjesta.

5.) Učenici koji dokumentaciju potrebnu za upis u I. razred srednje škole dostave prilikom upisa elektroničkim putem, dužni su početkom nastavne godine 2025./2026. dostaviti izvornike te dokumentacije.

**a) Ljetni upisni rok**

|  |  |
| --- | --- |
| Prijava obrazovnih programa/strukovnih kurikula | 25.6. – 4.7.2025. |
| Provođenje dodatnih ispita (engleski i njemački jezik) | 3.7.2025. u 10:00 sati |
| Brisanje kandidata koji nisu zadovoljili preduvjete s lista | 3.7.2025. |
| Unos prigovora | 4.7.2025. |
| Objava konačnih ljestvica poretka | 7.7.2025. |
| Dostava dokumenata koji su uvjet za upis u određeni program obrazovanja/strukovni kurikul srednje škole:   * upisnica ( **obvezno za sve učenike**) – dostavlja se elektroničkim putem [srednje.e-upisi.hr](https://srednje.e-upisi.hr/#/) ili osobno dolaskom u školu; * potvrda nadležnog liječnika školske medicine ili liječnička svjedodžba medicine rada (ovisno o strukovnom kurikulu) – dostavlja se elektroničkim putem [[upisnopovjerenstvo@ss-asenoa.hr](mailto:upisnopovjerenstvo@ss-asenoa.hr)](about:blank) ili osobno dolaskom u školu | 8.7.2025. od 8:00 do 16:00 sati  9.7.2025. od 10:00 do 18:00 sati |
| Objava okvirnog broja slobodnih mjesta za jesenski rok | 14.7.2025. |
| Službena objava slobodnih mjesta za jesenski rok | 11.8.2025. |

**b) Jesenski upisni rok**

|  |  |
| --- | --- |
| Početak prijava u sustav i prijava obrazovnih programa/strukovnih kurikula | 25.8.-29.8.2025. |
| Provođenje dodatnih ispita (engleski i njemački jezik) | 28.8.2025. u 10:00 sati |
| Brisanje kandidata koji nisu zadovoljili preduvjete s lista | 29.8.2025. |
| Unos prigovora | 29.8.2025.. |
| Objava konačnih ljestvica poretka | 1.9.2025. |
| Dostava dokumenata koji su uvjet za upis u određeni program obrazovanja/strukovni kurikul srednje škole:   * upisnica ( **obvezno za sve učenike**) – dostavlja se elektroničkim putem [srednje.e-upisi.hr](https://srednje.e-upisi.hr/#/) ili osobno dolaskom u školu; * potvrda nadležnog liječnika školske medicine ili liječnička svjedodžba medicine rada (ovisno o strukovnom kurikulu) – dostavlja se elektroničkim putem [[upisnopovjerenstvo@ss-asenoa.hr](mailto:upisnopovjerenstvo@ss-asenoa.hr)](about:blank) ili osobno dolaskom u školu | 1.9.2025. – 3.9.2025. |
| Objava slobodnih upisnih mjesta nakon jesenskog roka | 4.9.2025. |

**PRIJAVA KANDIDATA S TEŠKOĆAMA U RAZVOJU**

a) Ljetni upisni rok

|  |  |
| --- | --- |
| Prijava kandidata s teškoćama u razvoju – prijavljuju se u županijskom upravom odjelu nadležnom za obrazovanje | 26.5. – 13.6.2025. |
| Provođenje dodatnih provjera (engleski i njemački jezik) | 18.6.2025. u 10:00 sati |
| Objava konačnih ljestvica poretka | 24.6.2025. |
| Smanjenje upisnih kvota razrednih odjela pojedinih obrazovnih programa/strukovnih kurikula sukladno Državnom pedagoškom standardu zbog upisanih učenika s teškoćama u razvoju | 25.6.2025. |
| Dostava dokumenata koji su uvjet za upis u određeni program obrazovanja/strukovni kurikul srednje škole:   * upisnica ( **obvezno za sve učenike**) – dostavlja se elektroničkim putem [srednje.e-upisi.hr](https://srednje.e-upisi.hr/#/) ili osobno dolaskom u školu; * potvrda nadležnog liječnika školske medicine ili liječnička svjedodžba medicine rada (ovisno o strukovnom kurikulu) – dostavlja se elektroničkim putem [[upisnopovjerenstvo@ss-asenoa.hr](mailto:upisnopovjerenstvo@ss-asenoa.hr)](about:blank) ili osobno dolaskom u školu; | 8.7.2025. od 8:00 do 16:00 sati  9.7.2025. od 10:00 do 18:00 sati |

b) Jesenski upisni rok

|  |  |
| --- | --- |
| Prijava kandidata s teškoćama u razvoju – prijavljuju se u županijskom upravom odjelu nadležnom za obrazovanje | 18.8.-20.8.2025. |
| Provođenje dodatnih provjera (engleski i njemački jezik) | 20.8.2025. u 10:00 sati |
| Objava konačnih ljestvica poretka | 25.8.2025. |
| Smanjenje upisnih kvota razrednih odjela pojedinih obrazovnih programa/strukovnih kurikula sukladno Državnom pedagoškom standardu zbog upisanih učenika s teškoćama u razvoju | 25.8.2025. |
| Dostava dokumenata koji su uvjet za upis u određeni program obrazovanja/strukovni kurikul srednje škole:   * upisnica ( **obvezno za sve učenike**) – dostavlja se elektroničkim putem [srednje.e-upisi.hr](https://srednje.e-upisi.hr/#/) ili osobno dolaskom u školu; * potvrda nadležnog liječnika školske medicine ili liječnička svjedodžba medicine rada (ovisno o strukovnom kurikulu) – dostavlja se elektroničkim putem [[upisnopovjerenstvo@ss-asenoa.hr](mailto:upisnopovjerenstvo@ss-asenoa.hr)](about:blank) ili osobno dolaskom u školu; | 1.9.2025. – 3.9.2025. |